

**СЛОБОДНА НАСТАВНА АКТИВНОСТ**

 **НАСТАВНИ ПРЕДМЕТ: ДОМАЋИНСТВО**

 **РАЗРЕД: 7 (СЕДМИ)**

**ПРДМЕТНИ НАСТАВНИК :**

**Школска година : 2022 /2023**

**Годишњи фонд : 36 часа**

**Недељни фонд : 1**

**Реализација наставе (разредна одељења): 7-1; 7-2;7-3;7-4**

**Циљ и задаци**

Циљ наставе изборног предмета домаћинство јесте да ученици стекну нова знања о улози породице у формирању културе понашања, становања, исхране, одевања и рада, као и да интегришу и унапреде претходно стечена знања и вештине, усвоје вредности и формирају навике у вези с важним активностима у свакодневном животу. Задаци наставе домаћинства јесу: - стварање разноврсних могућности да кроз различите садржаје и облике рада током наставе домаћинства сврха, циљеви и задаци образовања, као и циљеви наставе домаћинства буду у пуној мери реализовани - развијање свести о томе да култура становања, одевања, исхране и понашања која се стиче у породици доживотно утиче на културне потребе, навике и понашања ученика - стицање знања и вештина у вези с важним активностима у свакодневном животу и развијање способности примене стечених знања и умења у областима организације и функционисања савремене породице и домаћинства, културе становања, одевања и исхране - развијање вештина, ставова и навика одржавања одевних предмета и обуће, домаћинства и околине - развијање способности правилног и безбедног коришћења различитих средстава, оруђа и материјала у домаћинству - развијање знања о компонентама правилне исхране - развијање способности за поуздано и стручно коришћење различитих уређаја у домаћинству, нових информационих и комуникационих технологија - развијање еколошке свести о значају селективног прикупљања отпада у домаћинству и спремности да се сопственим активностима доприноси очувању здраве околине и стандарда квалитета живљења - развијање позитивних и конструктивних ставова о коришћењу научних сазнања за унапређивањe квалитета живота - развијање сарадничких способности, способности слушања и уважавања мишљења других, способности изношења става и формулисања аргумената за изнети став - развијање свести о сопственим знањима и способностима. СЕДМИ РАЗРЕД (1 час недељно, 36 часова годишње)

**ГОДИШЊИ (ГЛОБАЛНИ) ПЛАН** 

 **Предмет-СНА: ДОМАЋИНСТВО**

 **Разред: 7 разред**

 **Школска година :2022 /23**

| **ГОДИШЊИ (ГЛОБАЛНИ) ПЛАН**  |
| --- |
| **Ред.** **бр.** | **Назив наставне теме** | **Месец** | **Број часова за** | **Свега** |
| **IX** | **X** | **XI** | **XII** | **I** | **II** | **III** | **IV** | **V** | **VI** | **Обраду новог градива** | **Остале типове****часова** |
| **1.** | **САВРЕМЕНО ДОМАЋИНСВО** **И ПОРОДИЦА** | **4** | **2** |  |  |  |  |  |  |  |  | **2** | **4** | **6** |
| **2.** | **КУЛТУРА СТАНОВАЊА** |  | **2** | **4** | **4** | **2** |  |  |  |  |  | **4** | **8** | **12** |
| **3.** | **КУЛТУРА ОДЕВАЊА** |  |  |  |  |  | **4** | **4** | **2** | **2** |  | **4** | **8** | **12** |
| **4.** | **КУЛТУРА ПОНАШАЊА** |  |  |  |  |  |  |  |  | **2** | **4** | **2** |  **4** | **6** |
|  | **Укупно:** | **4** | **4** | **4** | **4** | **2** | **4** | **4** | **2** | **4** | **4** |  **12** |  **24** | **36** |

**Наставник:**

САДРЖАЈИ ПРОГРАМА

1.САВРЕМЕНО ДОМАЋИНСТВО И ПОРОДИЦА

 *Оперативни задаци*

 Ученик треба да:

- зна шта се подразумева под појмом домаћинство

- зна значење појмa породица;

 - зна значење појма култура

- разуме улогу породице у формирању културних потреба као и формирању навика и интересовања које имају суштинску улогу у развоју културних потреба, креативног понашања и самоактуализације

- разуме односе породице и друштва кроз односе "ми" и "други"

- разуме фазе породичног живота, односе у породици и потребе савремене породице.

*Садржаји:*

1.Појам домаћинства. Појмови: култура (понашања, становања, исхране, одевања итд), културне потребе, навике и интересовања (1. језичко изражавање и комуникација;

а. сазнавање и ширење видокруга;

б. естетске потребе у свакодневном животу;

в. естетске уметничке потребе за доживљајем и за стваралачким изражавањем), уметност (ликовне, примењене, музичке, драмске) и други сродни појмови. Савремено домаћинство и његова правилна организација. Савремена породица, односи у породици и њихово усклађивање. Услови за формирање здраве породице и фазе развоја.

2.КУЛТУРА СТАНОВАЊА

 *Оперативни задаци*

Ученик треба да:

 - развије способност разумевања односа између културних потреба, навика и интересовања и културе становања којом се поред функционалних испољавају и естетске потребе у свакодневном животу (кроз архитектуру објеката за становање, дизајн намештаја и покућства, уметничке предмете у домаћинству: слике, фотографије, занатске предмете итд.)

 - разуме да постоје различите врсте стамбеног простора, могућности за његово економично и целисходно коришћење, као и могућности прилагођавања потребама чланова породице

- разуме сличности и разлике између традиционалног и савременог начина становања

- развија навике хигијенског одржавања стамбеног простора и околине

- формира ставове о естетским вредностима у области уређења стана и околине

 - разуме потребу за коришћењем различитог прибора и средстава за одржавање стана и околине

- разуме потребу за рационалном организацијом и расподелом послова у домаћинству

 - развија позитивни став према раду на заштити животне околине, укључујући и стан и школу

 - разуме конвенционалне ознаке на техничким уређајима у домаћинству и планира њихову безбедну примену.

 *Садржаји*:

1.Појмови везани за културу становања: архитектура, пејзажна архитектура, грађевинарство, дизајн (ентеријера, намештаја, индустријски дизајн), индустрија (намештаја, покућства: беле технике, тепиха, расвете итд), занати (столарски, браварски, кујунџијски, ћилимарски, корпарски итд), примењене уметности (примењено сликарство и вајарство, конзервација и рестаурација итд)

2.Породица и стан. Функционалне целине стана, њихове улоге и економично коришћење.

3. Технички апарати у домаћинству. Безбедно руковање техничким апаратима у домаћинству. Околина стана и култура становања.

4.Уређивање стана/куће, уређивање околине и школе.

5.Селективно прикупљање и одлагање отпада у домаћинству.

Вежбе:

1. Израда симбола намештаја и основе стана за вежбање на уређењу стана.
2. Израда макете са моделима за вежбање на уређењу стана или породичне куће.
3. Компјутерско скицирање уређења стамбеног простора.

 3.КУЛТУРА ОДЕВАЊА

*Оперативни задаци*

Ученик треба да:

- развије способност разумевања односа између културних потреба, навика и интересовања и културе одевања којом се поред функционалних испољавају и естетске потребе у свакодневном животу (кроз дизајн одевних предмета, модну индустрију итд)

- разуме функционалну и естетску улогу одеће и обуће

- разуме сличности и разлике између традиционалног (ношња) и савременог одевања

- зна разлике у својствима између природних и вештачких материјала

- оспособи се да према својствима материјала бира одговарајући материјал у складу са наменом одеће и обуће

- оспособи се за одговарајући избор средстава за одржавање одеће и обуће и њихово правилно коришћење.

*Садржаји:*

Појмови везани за културу одевања:

-Индустрија и занатство одевних предмета, примењена уметност (сценски костим, савремено одевање, дизајн текстила, дизајн накита, јувелирски занат, народна радиност итд.)

-Улога одеће и обуће. Материјали од којих се прави одећа (природни, вештачки, мешовити). Природни материјали: памук, лан, свила, вуна. Вештачки материјали: најлон, вискоза, ликра, гума. Избор тканине по критеријуму својстава тканине и намене одеће.

-Одржавање одеће и средства за одржавање одеће од памука, вуне, свиле, синтетичких материјала. Пеглање одеће и сезонско одлагање одеће и обуће.

Вежбе:

1. Испитивање својстава текстилних влакана и тканина и тумачење декларација на етикетама одеће и обуће. Упоређивање понашања природних и вештачких материјала на повишеној температури и под дејством избељивача. Уклањање мрља са одеће (технички бензин, избељивачи, савремене хемикалије за уклањање флека).

4.КУЛТУРА ПОНАШАЊА (КУПОВИНА, ПУТОВАЊЕ, КОМУНИКАЦИЈА)

*Оперативни задаци*

Ученик треба да:

- развије способност разумевања односа између културних потреба, навика и интересовања и културе понашања

- да разуме значење појмова: средства/медији изражавања, информисања и комуникације

- да разуме везу између појмова "медијско" и "вишемедијско" у контексту са "вишемедијским" изражавањем и "мултимедијама"

 - интегрише знања добијена у оквиру овог предмета интегришу са знањима стеченим у оквиру других предмета као нпр: Техника и технологија (нарочито у делу који се односи на Информационо-комуникационе технологије), Информатика и рачунарство, Језик и књижевност, Ликовна култура, веронаука итд.

 - оспособи се за планирање набавке према расположивим средствима

- оспособи се да избор артикала изводи на основу односа квалитета производа и цене, користећи при томе различите изворе података о квалитету производа

- оспособи се за планирање и реализацију путовања

- оспособи се за ефикасно коришћење савремених средстава комуникације.

*Садржаји:*

1. Појмови везани за културу понашања: изражавање, информисање и комуникација; средства/медији изражавања (језик, књижевност, позориште, филм, сликарство, вајарство итд), информисања и комуникације (1. штампани; књиге, периодика, дневне новине, каталози, проспекти итд, 2. електронски: тв, радио, интернет итд); вишемедијско изражавање (вишемедијске уметности: позориште, опера, балет итд) и "вишемедијско" информисање (ТВ као спој више медија: слика, звук/ тишина, покрет итд).
2. Планирање и расподела буџета. Планирање дневне, недељне, месечне и сезонске набавке. Избор артикала. Примена комуникационих и информатичких технологија при куповини.
3. Путовање - одабир дестинације и планирање путовања, резервација и куповина карата. Припрема за путовање - како спаковати кофер. Правила понашања у градском превозу, аутобусу, возу, авиону. Савремена средства комуникације, план телефонског разговора, SMS, е-mail, претраживање релевантних и поузданих информација.

Вежбе:

1.Планирање буџета и набавки (дневних, недељних, месечних).

2. Прављење избора артикала на основу података о квалитету и цени производа.

3.Планирање путовања. Планирање обилазака културно-историјских споменика (културно-историјских целина, археолошких налазишта, утврђених градова итд), установа културе (музеји, галерије итд) и догађаја (културне и уметничке манифестације, фестивали итд), (прикупљање потребних информација из различитих извора информација). 4.Званична кореспонденција, писање биографије, упућивање захтева, молби, жалби

| **ОПШТЕ МЕЂУПРЕДМЕТНЕ КОМПЕТЕНЦИЈЕ** | **ИСХОДИ** | **ТЕМЕ/КЉУЧНИ ПОЈМОВИ САДРЖАЈА** |
| --- | --- | --- |
| Компетенција за целоживотно учењеКомуникацијаРад са подацима информацијамаДигитална компетенцијаРешавање проблемаСарадњаОдговорно учешће у демократском друштвуОдговоран однос према здрављуОдговоран однос према околиниЕстетичка компетенцијаПредузимљивост и оријентација ка предузетништву | – одговорно испуњава обавезе потребне за живот у заједници / домаћинству;– преиспита сопствене и навике других чланова заједнице/домаћинства и утиче на њихову промену ка рационалном планирању, економичној потрошњи и развијању одговорних еколошких навика;– користи рачунарске апликације, 3D приказ грађевинског објекта и унутрашњег уређења домаћинства, уважавајући потребе савремене културе становања;– учествује у активностима уређења и заштите домаћинства и окружења у коме се оно налази;– анализира карактеристике савремене културе становања и повеже развој и значај урбанизма за побољшање услова живљења домаћинства;– правилно разврастава и одлаже отпад из домаћинства, припрема га и предаје на рециклажу;– образлаже на примеру у домаћинству употребу обновљивих извора енергије и значај топлотне изолације са уштедом енергије у домаћинству;– правилно и безбедно користи уређаје за загревање и климатизацију простора;– разликује природне од вештачких тканина, правилно их употребљава и одржава;– планира буџет домаћинства и управља њиме;– планира радну недељу, укључује и усклађује обавезе које има као појединац и у заједници/ домаћинству;– припрема и уређује простор за ручавање и формира културне навике приликом узимања хране; | **САВРЕМЕНО ДОМАЋИНСТВО И ПОРОДИЦА**Домаћинство.Организација домаћинства.Породица, односи и потребе у породици и њихово усклађивање.Формирање здраве породице.Фазе породичног живота.Култура као начин живота и културно наслеђе.**КУЛТУРА СТАНОВАЊА**Породично домаћинство на селу и у граду.Породица и домаћинство.Функционалне целине домаћинства и њихове улоге.Технички апарати у домаћинству.Безбедност у домаћинству.Уређење домаћинства и околине у градској и сеоској средини.Економично коришћење и потрошња воде у градском и сеоском домаћинству.Уштеда енергије у домаћинству.Хемијска и микробиолошка исправност воде.Отпадне воде у домаћинству.Основни хигијенски захтеви домаћинства.Прикупљање, сортирање и одлагање отпада у домаћинству.**КУЛТУРА ОДЕВАЊА**Улога одеће и обуће у животу човека.Природни и вештачки материјали, њихова својства и употреба у домаћинству.Одржавање одеће, кућног текстила, и декоративног плана у домаћинству. |
| – истражује и прави план набавке средстава за одржавање личне хигијене и чистоће домаћинства;– процењује значај и утицај информација и извора информација и повезује их са сопственим искуством ради решавања различитих проблемских ситуација;– комуницира на конструктиван начин;– процењује значај и утицај научних достигнућа на свакодневни живот;– осмишљава и предузима истраживање у решавању проблема, одговорно се односи према свом животу, животу других и животној средини;– критички процењује сопствени рад и рад сарадника у групи;– сарађује у тиму, поштујући разлике у мишљењу и афирмише толеранцију и равноправност у дијалогу. | Одржавање и чишћење природних и вештачких материјала.Организација складиштења кућног текстила, обуће и одеће.Рециклажа кућног текстила и одеће.**КУЛТУРА ПОНАШАЊА**Планирање и расподела буџета.План набавке и избор артикала.План и припреме за путовање.Правила понашања у превозним средствима, у граду и на путовању.Савремена средства комуникације и претраживање различитих информација. |